Komisijos reglamentas (EB) Nr. 2088/2001
2001 m. spalio 25 d.
iš dalies keičiantis Reglamentą (EB) Nr. 2342/1999, nustatantį išsamias Tarybos reglamento (EB) Nr. 1254/1999 dėl bendro galvijienos rinkos organizavimo taikymo taisykles dėl priemokų schemų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 1512/2001 [2], ypač į jo 4 straipsnio 8 dalį, 6 straipsnio 7 dalį, 10 straipsnio 3 dalį, 11 straipsnio 5 dalį ir 20 straipsnį,
kadangi:
(1) Apskaičiavus minimalų ir maksimalų procentais išreikštą telyčių skaičių, kaip atitinkamai nustatyta Reglamento (EB) Nr. 1254/1999 6 straipsnio 2 dalies pirmojoje, antrojoje ir trečiojoje pastraipose bei 10 straipsnio 1 dalies ketvirtojoje pastraipoje, gautas rezultatas gali nebūti sveikas skaičius. Todėl reikia priimti nuostatą dėl skaičių suapvalinimo, kad būtų gautas sveikas galvijų skaičius.
(2) 1999 m. spalio 28 d. Komisijos reglamento (EB) Nr. 2342/1999, nustatančio išsamias Tarybos reglamento (EB) Nr. 1254/1999 dėl bendro galvijienos rinkos organizavimo taikymo taisykles dėl priemokų schemų [3], su paskutiniais pakeitimais, padarytais Reglamentu (EB) Nr. 1458/2001 [4], 41 straipsniu nustatytos tam tikros avansų išmokėjimo taisyklės. Dėl išliekančios žemos paklausos, kurios priežastimi buvo vartotojų susirūpinimas dėl per pastaruosius keletą mėnesių išaiškėjusių ligų pasekmių, galvijienos rinkoje susidarė sudėtinga situacija, taigi, siekiant, kad gamintojai galėtų laikytis savo finansinių įsipareigojimų, reikėtų leisti padidinti specialiosios, karvių žindenių, skerdimo premijų ir papildomų išmokų avansų sumas.
(3) Atsižvelgiant į tai, kaip vystosi įvykiai, šis reglamentas turėtų įsigalioti nedelsiant.
(4) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2342/1999 iš dalies keičiamas taip:
1. Įterpiamas toks 29a straipsnis:
"29a straipsnis
Galvijų skaičiaus suapvalinimas
Jeigu apskaičiavus minimalų ir maksimalų procentais išreikštą telyčių skaičių, kaip atitinkamai nustatyta Reglamento (EB) Nr. 1254/1999 6 straipsnio 2 dalies pirmojoje, antrojoje ir trečiojoje pastraipose bei 10 straipsnio 1 dalies ketvirtojoje pastraipoje, gaunamas rezultatas nėra sveikas skaičius, tas skaičius suapvalinamas iki artimiausio mažesnio sveiko skaičiaus, jei rezultatas mažesnis negu 0,5, ir iki artimiausio didesnio sveiko skaičiaus, jei rezultatas didesnis negu 0,5 ar daugiau."
2. 41 straipsnio 1 dalies paskutinioji pastraipa pakeičiama taip:
"Tačiau už 2000 ir 2001 kalendorinius metus galima išmokėti 80 % specialiosios priemokos, karvių žindenių priemokos, skerdimo priemokos ir papildomų išmokų išankstinį mokėjimą."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Tačiau 1 straipsnio 1 dalis taikoma nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. spalio 25 d.